Document ID: 32004R1893

KOMISIJAS REGULA (EK) Nr. 1893/2004
(2004. gada 29. oktobris),
ar kuru groza Regulu (EK) Nr. 815/2004, ar ko noteikti pārejas posma pasākumi attiecībā uz piena un piena produktu eksportu atbilstoši Regulai (EK) Nr. 174/1999 sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu un jo īpaši tā 41. panta 1. punktu,
tā kā:
(1)
Komisijas 2004. gada 19. marta Lēmumā 2004/280/EK, ar ko noteikti pārejas posma pasākumi atsevišķu tādu dzīvnieku izcelsmes produktu tirdzniecībai, kuri iegūti Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā (1) (še turpmāk - “jaunās dalībvalstis”), ir paredzēti pasākumi, lai veicinātu pāreju no pastāvošā režīma jaunajās dalībvalstīs uz Kopienas veterināro tiesību aktu piemērošanas rezultātā izstrādātu režīmu. Saskaņā ar lēmuma 3. pantu dalībvalstis no 2004. gada 1. maija līdz 31. augustam atļauj tirdzniecību ar produktiem, kas iegūti pirms pievienošanās dienas tādos jauno dalībvalstu uzņēmumos, kam atļauts piena produktu eksports uz Kopienu, nodrošinot attiecīgā uzņēmuma Kopienas eksporta veselības marķējumu uz šiem produktiem un pievienojot dokumentu, kas apliecina to ražošanu saskaņā ar lēmuma nosacījumiem.
(2)
Tādējādi Komisijas Regulā (EK) Nr. 815/2004 (2) ir noteikts, ka tie produkti, kuri atbilst Lēmuma 2004/280/EK 3. panta prasībām un kuru tirdzniecība ir atļauta laika posmā no 2004. gada 1. maija līdz 31. augustam, ir piemērojami prasībai par eksporta atmaksu.
(3)
Komisijas Lēmumā 2004/700/EK ir paredzēts Lēmuma 2004/280/EK 3. panta nosacījumu pagarinājums līdz 2005. gada 30. aprīlim. Tādēļ ir ieteicams turpmāk pagarināt Regulas (EK) Nr. 815/2004 1. panta nosacījumus.
(4)
Tāpēc attiecīgi ir jāgroza Regula (EK) Nr. 815/2004.
(5)
Lai izvairītos no pretrunām attiecībā uz eksportētājiem, šī regula jāpiemēro no 2004. gada 1. septembra.
(6)
Šajā regulā noteiktie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠĀDU REGULU.
1. pants
Regula (EK) Nr. 815/2004 tiek grozīta šādi.
1)
Regulas 1. panta pirmajā daļā datumu “2004. gada 31. augusts” aizstāj ar “2005. gada 30. aprīlis”.
2)
Regulas 2. panta otrajā daļā datumu “2004. gada 31. augusts” aizstāj ar “2005. gada 30. aprīlis”.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
Tā attiecas uz eksporta deklarācijām, kas pieņemtas no 2004. gada 1. septembra līdz 2005. gada 30. aprīlim.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 29. oktobrī

Labels: 3
15
17